Source: http://rovaniemi.cloudnc.fi/fi-FI/Toimielimet/Ylaumlounasjoen_aluelautakunta/Kokous_2882019/Kehittamistukien_jatkohaku_2019__Ylaouna(74093)
Timestamp: 2019-09-19 00:01:59+00:00

Document:
Kehittämistukien jatkohaku 2019 / Yläounasjoki | Rovaniemi
Kehittämistukien jatkohaku 2019 / Yläounasjoki
Yläounasjoen aluelautakunta, kokous 28.8.2019
§ 33 Kehittämistukien jatkohaku 2019 / Yläounasjoki
Aluelautakunnille myönnettiin Rovaniemen kylien kehittämisäätiön määrärahoista kehittämistoimintaan raha, jonka käytöstä lautakunnat ovat saaneet itse päättää. Tämän lisäksi kaupungin budjetista aluelautakunnille myönnettiin 10 000 euroa/aluelautakunta, joka aikoinaan korvamerkittiin ympäristönhoitohankkeisiin. Tätä määrärahaa ei huomioitu vielä kevään jaossa, eli se on käyttämättä. Lapin ammattikorkeakoulun kanssa on käyty neuvottelut maisemanhoitosuunnitelmien toteuttamisesta oppilastyönä. Aluelautakuntien yhteiskokouksessa 28.5.2019 kaikki lautakunnat ilmoittivat kiinnostuksen hankkeelle. Yläounasjoen aluelautakunta on päättänyt järjestää aiheesta alueella yhteisen tiedotustilaisuuden.
Liitteenä on yhteenveto ja aluelautakuntakohtaiset taulukot kehittämismäärärahojen käytöstä, sidonnasta ja loppuvuoden aikana käytettävissä olevista määrärahoista.
Kulttuuri- ja liikuntatoimen määrärahat tulevat toteutumaan suunnitellusti.
Kotiapukuponkia käytetään edelleen heikosti kaikilla muilla alueilla lukuun ottamatta Yläkemijokea. Sinne kuponkeja on myönnetty 4 800 eurolla, joista on maksettu 782,17 euroa. Käytäntö on osoittanut, että kaikki eivät myönteisestä päätöksestä huolimatta käytä kuponkia.
Kotiapukupunkihakemuksia Yläounasjoen alueelta ei ole tullut ja niihin on varattu 4 000 euroa.
Kehittämistoimenpiteisiin on käytettävissä liitteenä olevan laskelman mukaan loppuvuodelle 27 760,31 euroa.
Yläounasjoen alueltautakunta on päättänyt keskittyä kehittämisen toteutuksessa seuraaviin toimenpiteisiin:
yhteisöllisyyden lisääminen (kulttuuri- ja puuhasteluillat)
turvalliset liikuntamahdollisuudet (kylien hiihtoladut kartalle ja polkujen kuntokartoitukset)
Yläounasjoen kyläyhdistyksille on lähetetty 5.7.2019 kysely, jossa yhdistyksiä on pyydetty kartoittamaan kunnostustarpeet kylien laavuille, veneenlaskupaikoille, kuntoradoille ja luontopoluille. Hakemukset toimitetiin 15.8.2019 mennessä aluelautakunnan puheenjohtaja Brenda Hervalle.
Määräaikaan mennessä hakemuksia saatiin kaksi kappaletta seuraavasti:
Lohinivan kyläyhdistys - Portaiden toteutus laavulta rantaan
Puutavara 1 000 €, kuivabetoni 100 €, kiinnitystarvikkeet 160 €, yhteensä 1 260 euroa. Lisäksi hankkeen toteutus vaatii talkootyötä (4 hlöä x 4 pv x 8 h/pv) 128 h x 15 €/h = 1 920 euroa.
Porokarin kyläyhdistys - hiihtoladun/kävelyreitin kunnostus (raivaus, sillan rakentaminen, pohjan tasoitus ja levennys)
Kaivuutyö 600 €, sillan materiaalit 300 €, mönkijän käyttö 100 € = 1 000 euroa. Lisäksi hankkeen toteutus vaatii talkootyö 20 h x 15 €/h = 300 €
Törmängin kyläyhdistys on lisäksi lähettänyt 5 000 euron avustushakemuksen Iso-Törmänkijärven kunnostussuunnitelman luvituksesta aiheutuvien kulujen kattamiseen. Vesistöihin on toteutettu vuosien varrella seuraavia toimenpiteitä:
järven vedenpintaa on 1950 luvulla laskettu lisämaiden toivossa
uittoa varten Väli- ja Törmänkijoki oiottiiin, syvennettiin ja perkattiin
Välijoen siltatyömaalla 1970-luvulla TVH muokkasi ja roppasi jokea
kyläläiset halusivat omatoimisesti pelastaa järvensä ja vahvistivat Välijoen kosken niskalla olevaa kivisiltaa vuonna 1992, jolloin vedenpinta nousi, vesikasvustoa niitettiin ja särkikalaa nuotattiin.
Välijoen padosta tehtiin2010-luvulla viranomaisille kantelu ja vedottin, että se on tehty ilman lupaa. Tämän seurauksena viranomaiset vaativat padon laillistamista. Kyläläiset tekivät vuosien varrella useita esityksiä ja selvityksiä, jotka eivät olleet riittäviä viranomaisille. Vuonna 2018 kyläyhdistys palkkasi Pohjois-Suomen Suunnittelupalvelut Oy:stä Jouni Taipaleen laatimaan vesistön kunnostussuunnitelmat, jotka jätettiin viranomaiskäsittelyyn 19.12.2018.Lupahakemus on saamassa viranomaisten hyväksynnän. Aluehallintovirasto perii luvasta 10 000 euroa, josta ELY-keskus on lupautunut maksamaan puolet 5 000 euroa. Padon rakentaminen tulee suunnitelmien mukaan maksamaan 35 979 euroa. Kyläyhdistyksen tavoitteena on toteuttaa työ mahdollisimman pitkälle talkootyönä, jolloin kulut oleellisesti pienenevät.
Aluelautakunta vahvistaa kylät, joihin toteutetaan maisemanhoitosuunnitelmat ja varaa toteutukseen 7 000 euron määrärahan.
Aluelautakunta pääättää myöntää seuraavat avustukset:
Lohinivan kyläyhdistykselle 1 260 euroa portaiden rakentamiskustannuksiin.
Porokarin kyläyhdistykselle 1 000 euroa hiihtoladun/kävelyreitin kunnostustoimenpiteisiin
Törmängin kyläyhdistykselle 5 000 euroa viranomaisille meneviin lupamaksuihin.
Aluelautakunta julistaa kyläyhdistyksille haettavaksi kehittämismäärärahoja yhteensä 13 500 euroa.
Hankkeet tulisi suunnata pääasiallisesti yhteisöllisyyden lisäämiseen (kulttuuri- ja puuhasteluillat) ja turvallisiin liikuntamahdollisuuksiin (kylien hiihtoladut kartalle ja polkujen kuntokartoitukset)
Hakuaika päättyy 4.10.2019
Hankkeiden toteutus on mahdollista ajoittaa vuodelle 2020.
1. Lohinivan kyläyhdistys ry:
Jäsen Kati Koukkula poistui esteellisenä Lohinivan kyläyhdistys ry:n asiasta käydyn keskustelun ja päätöksenteon ajaksi (Hallintolaki 28 §, 5 kohta) klo 17:38 - 17:40.
2. Porokarin kyläyhdistys ry:
Jäsen Ritva Määttä poistui esteellisenä Porokarin kyläyhdistys ry:n asiasta käydyn keskustelun ja päätöksenteon ajaksi (Hallintolaki 28 §, 5 kohta) klo 17:38 - 17:40.
Yläounasjoen aluelautakunta päätti alueellisten palvelujen johtajan ehdotuksen mukaisesti.
Talouden seuranta 2019 Kehittämistuet Yläounasjoki.pdf (pdf, 184 kt)
Talouden seuranta 2019 Kehittämistuet alueltk yhteenveto.pdf (pdf, 177 kt)
Oikaisuvaatimus on toimitettava oikaisuvaatimusviranomaiselle ennen oikaisuvaatimusajan päättymistä. Jos määräajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, oikaisuvaatimuksen saa tehdä ensimmäisenä arkipäivänä tämän jälkeen. Muutoshakemus on tehtävä viimeistään määräajan viimeisenä päivänä ennen viraston aukioloajan päättymistä. Mikäli oikaisuvaatimus lähetetään postitse, on se jätettävä postiin niin ajoissa, että se ehtii perille viraston aukioloaikana ennen oikaisuvaatimusajan päättymistä. Sähköisen asiakirjan (sähköposti) tulee olla määräaikana viranomaisen käytettävissä vastaanottolaitteessa tai tietojärjestelmässä siten, että viestiä voidaan käsitellä.
Oikaisuvaatimuksen voi toimittaa myös sähköpostitse. Sähköistä asiakirjaa ei tarvitse täydentää allekirjoituksella, jos asiakirjassa on tiedot lähettäjästä eikä asiakirjan alkuperäisyyttä tai eheyttä ei ole syytä epäillä. Oikaisuvaatimuksia, jotka sisältävät arkaluonteisia henkilö- tai salassa pidettäviä tietoja, ei suositella lähetettäväksi sähköpostitse tai sen liitteenä.
Oikaisuvaatimusviranomainen: Rovaniemen kaupunki, Yläounasjoen aluelautakunta
§ 27 Kokouksen laillisuus ja päätösvaltaisuus sekä työjärjestyksen hyväksyminen
§ 28 Pöytäkirjan tarkastus
§ 29 Ajankohtaiset asiat
§ 30 Tiekuntien perustaminen / Yläounasjoki
§ 31 VESKU - Vesistöjen kunnostushanke / Yläounasjoki
§ 32 Yhteistyöverkosto Pajakylän ja ympäröivän maaseudun kanssa
§ 34 Kehittämismäärärahojen siirto vuodelle 2019/ Yläounasjoki
§ 35 Ilmoitusasiat
§ 36 Seuraavat kokoukset

References: § 33

§ 27

§ 28

§ 29

§ 30

§ 31

§ 32

§ 34

§ 35

§ 36